Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Draženka Jurec,prof. podnosi

 I Z V J E Š T A J

 O STANJU SIGURNOSTI, PROVOĐENJU PREVENTIVNIH PROGRAMA

 TE MJERAMA PODUZETIM U CILJU ZAŠTITE PRAVA UČENIKA

 ZA PRVO POLUGODIŠTE ŠKOLSKE GODINE 2018./19.

Srednja škola Zabok ima, u sklopu vođenja poslova zaštite na radu, sklopljen ugovor od 01. 05. 2016. godine s firmom KOR-ING iz Donje Stubice. S imenovanom firmom surađujemo po svim pitanjima vezanim uz sigurnost i zaštitu učenika i zaposlenika Škole. U suradnji s imenovanom firmom poduzete su sve preventivne mjere za siguran boravak u prostorima škole. Odbor za zaštitu na radu u to u sastavu ravnateljica, ovlaštenik ravnateljice za zaštitu na radu, predstavnik KOR-ING-a, ovlaštenik radnika za zaštitu na radu te liječnik medicine rada redovito se sastaje svaka tri mjeseca a u ovom polugodištu Odbor se sastao 05.9.2018. i 14.12.2018. Na sastancima Odbora raspravlja se o sigurnosti prostora i opreme u školi. U skladu sa Zakonom o zaštiti na radu svake dvije godine u školi se provodi vježba evakuacije u slučajevima požara, potresa i sl. Vježba je održana u lipnju 2017. godine. U skladu sa nacrtom škole na zidovima su nalijepljene oznake za putove evakuacije. U skladu s Kućnim redom škole, ravnateljica je organizirala svakodnevno dežurstvo nastavnika u obje smjene (popis dežurnih nastavnika nalazi se na zidu kod vrata zbornice i na Internet stranicama škole). Također u popodnevnoj smjeni organizirano je dežurstvo domara.

Članovi povjerenstva za preventivni program za školsku godinu 2018./2019. su: Koraljka Mia Milić, Hržica Dubravka, Ana Frgec Belošević, Renata Tršinski, Danijel Pevec i Kristina Petrovečki, a osim njih, tijekom godine u radu programa su aktivno sudjelovali svi ostali nastavnici, te školska pedagoginja.

Od planiranih aktivnosti ostvareno je sljedeće:

* Kontinuirani individualni rad pedagoginje i psihologinje s roditeljima, učenicima i nastavnicima
* Svi razrednici su održali jedan roditeljski sastank, te obavljali individualne konzultacije
* Održana su dva vijeća roditelja u kojima se roditelje uključilo u život i rad škole, te u preventivni program
* Suradnja stručnih suradnica sa Psihijatrijskom bolnicom za mlade Kukuljevićeva, Odgojnim domom Bedekovčina, Centrom za ovisnosti KZŽ, Školskom liječnicom, Centrom za odgoj i obrazovanje Vinko Bek, Obiteljskim centrom, Centrima za socijalnu skrb, Policijom, Udrugom Zagor, Algebrom i Sveučilištima u Hrvatskoj.
* Obilježavanje značajnih datuma – proveli su ih razredi sa svojim razrednicima tijekom polugodišta, na način da su obradili temu koja se veže za pojedini datum, te o njoj informirali ostale učenike prigodnim plakatima koji su bili izvješeni u holu škole
* Projekti SŠ Zabok koji su se proveli u prvom polugodištu: Zdravo, Obilježavanje europskog dana jezika, Razmjena novogodišnjih čestitki na engleskom i njemačkom jeziku, Međunarodni eTwinning projekt, Časopis na Engleskom jeziku i Zdravo i fino.
* U školi se provode raznovrsne slobodne aktivnosti u koje su uključena sva stručna vijeća škole: Knjižničarska grupa, Plesna grupa, Nogometna grupa, Košarkaška grupa, CROSS, Odbojkaška grupa, Grupa za stolni tenis i Planinarska grupa
* Učenici 4. Ea, 4. Eb, 4. Ht i 4. Thk su u listopadu 2018. sa psihologinjom sudjelovali na konferenciji „Mladi, alkohol i vožnja“ u Centru za mlade u Zaboku. Konferencija se provodi u okviru projekta „Bez promila“ kojeg provode Mreža udruga Zagor, Policijska uprava Krapinsko-zagorska, Udruga Regenerator i Krapinsko-zagorska županija, a sufinanciran je od strane Ministarstva unutarnjih poslova kroz provedbu Nacionalnog programa sigurnosti cestovnog prometa
* Projekt „Večer povijesnog filma“ – u suradnji s profesorom Danijelom Pevecom u školi se jednom mjesečno održava Večer povijesnog filma. Aktivnost koja se potiče je upoznavanje učenika s tematikom povijesnog filma a cilj je jednom mjesečno tijekom trajanja školske godine održati večer povijesnog filma. Time se promovira predmet povijesti i hrvatskog jezika te se daje uvid u filmsku stranu povijesti. Namjera je pokazati da sama povijest kao znanost obuhvaća i niz ostalih umjetnosti, a posebice filmsku umjetnost. Također, promovira se škola kao mjesto koje nužno ne znači pisanje po ploči i sjedenje na klupama, već mjesto gdje se mogu obavljati i izvanškolske aktivnosti.
* Mreža udruga Zagor je provela preventivnu kampanju u obliku radionice za razrede 4. Ea, 4. Eb, 4. Thk i 4. Ht; cilj projekta je smanjiti broj prometnih nesreća i podizanje svijesti o stravičnim posljedicama konzumiranja alkohola osoba koje sudjeluju u prometu, posebice mladih vozača i vozačica. Projekt je namijenjen mladim vozačima i vozačicama, budućim vozačima/cama, srednjoškolcima/cama, a aktivnosti su usmjerene na edukaciju, informiranje i javne kampanje
* Pedagoginja i psihologinja su u Prosincu sudjelovale na predavanju „Prevencija ovisnosti o internetu i zaštita mentalnog zdravlja“ povodom obilježavanja Mjeseca borbe protiv ovisnosti.
* Škola je intenzivirala rad sa policijom u vidu prevencije korištenja i prodaje droge, policijski djelatnici obavljaju razgovore sa pojedinim učenicima i profesorima kako bi dobili više informacija.
* Psihologinja je s učenicima provela slijedeće radionice:

 1.Ta, 1. Tb,1. Ea, 1. Eb, 1. K, 1. Thk, 1. Ua,1. Ub, 1. Ht – «Nova škola – novi izazovi; kako uspješno učiti»

3 Ta, 1. T, 3. K, 2. Ta, 2. Tb - „Pravila lijepog ponašanja u školi i izvan nje“

3.K, 1 T. , 3. T. – «Cyberulying – Nasilje na internetu i kako ga spriječiti»

3. K – Stereotipi i predrasude

 Knjižničarka je održala edukativna predavanja o korisnosti čitanja i posjeta školskoj knjižnici za sve razrede prvih razreda, zajedno sa razrednicima. Učenici su nakon završenih predavanja počeli više posjećivati knjižnicu, učiti u prostorima knjižnice, te posuđivati knjige.

Profesori matematike, pod vodstvom prof. Mišak-Ivankov su 06. Prosinca 2018. održali «Večer matematike» gdje su sa zainteresiranim učenicima na zabavne načine učili o matematičkim zadacima i matematičkim teorijama.

Stručno vijeće profesora ugostiteljske grupe predmeta je sa učenicima sudjelovalo na mnogobrojnim događanjima tijekom 1. polugodišta:

15.09.2018. Zdravo i fino- radionica zdravog kuhanja u suradnji s DND Zabok- učenici 1 htt, 2thk, 3htt, nastavnice Anka Ilinčić i Renata Tršinsk

29. i 30.09.2018.- Kup kuhara Slavko Večerić- 3ub- Antonio Vrabec i Marija Turek, i nastavnik Tomislav Vranić

04.10.2018. Dječji tjedan, Krapina- 3thk, nastavnici Ivan Đurkin Benkotić, Branka Kralj, Renata Tršinski

05.- 07.10.2018. KulIN Sisak –gastro radionice: 11 učenika 3ub, 3thk, 4thk i nastavnici T. Vranić, I. Đurkin Benkotić, B. Kralj, A. Ilinčić i R. Tršinski

09. i 10.10.2018.- Valamar Riviere Poreč—stručni posjet,radionice za zanimanja u turizmu i ugostiteljstvu: učenici 4thk, 3thk, 3ub, nastavnice B.Kralj i R. Tršinski

16.10.2018. Interslast- Terme Tuhelj- u natjecateljskom dijelu Štrufesta u 3 kategorije, zastupalo je 6 učenika: Lucija Turek, Karlo Kunović, Štefanija Kukolja i Antonio Buntak koji su osvojili 2 srebrne medalje za zagorske štruklje i savijaču od kopriva, Valentina Trčak zlatnu medalju za bučnicu , Patricia Gredičak-Frančina brončanu medalju za zdiganke, uz mentore Anku Ilinčić i Ivana Đurkin Benkotića

15.-18.10. 2018. Gastro Bratislava- učenici 4thk: Lea Dobrečević, Lana Blažinić, Antonio Pavlinić i Ema Frigan i osvojili 1. mjesto- postavljanje svečanog stola i posluživanje svečanog objeda: Ema Frigan i Antonio Pavlinić, te Antonio Pavlinić za pripremu koktela i 2.mjesto- flambiranje:Lana Blažinić uz mentore I. Bilić, T. Vranića i I. Peteka

18.10.2018.-Zagorski chef- učenici 3ub Denis Kožić i Petar Čukman i nastavnik I. Đurkin Benkotić

20.10. 2018.- Gljivarenje v Stubakima- učenici 3htt, 2thk i 3thk i nastavnice A. Ilinčić, B. Kralj i R. Tršinski

20.10.2018.- 60. god Ansambl Zabok- učenici 3ua i 3ub i nastavnici S. Gmajnički i I. Đurkin Benkotić

22. i 27.10.2018.- Dani K.Š.Gjalskog- učenici 4.thk i nastavnici T. Vranić i I. Petek

09.11.2018.- Tjedan Strukovnog obrazovanja- šefovi Bluesun Hotela Kaj Marko Futivić i Tomislav Kožić

20.11.2018.-KulIn-Sisak- Međunarodni tjedan talijanske gastronomije-gastro radionica: učenici Lana Blažinić, Petra Salatko, Lovro Naumovski i Antonio Vrabec, uz mentora Tomislava Vranića

23.11.2018.- NK Mladost Zabok- učenici 3ua i 3ub i nastavnici S. Gmajnički i I. Đurkin Benkotić

08.12.2018. - Zdravo i fino- radionica zdravog kuhanja u suradnji s DND Zabok- učenici 1 htt, 2thk, 3htt, nastavnice Anka Ilinčić i Renata Tršinski

14.12.2018.- Večer Zabočana- 2thk, 3thk i nastavnici A. Ilinčić, B. Kralj, I. Đurkin Benkotić i R. Tršinski

Stručno vijeće profesora tjelesne i zdravstvene kulture je osmislilo program sportskih aktivnosti kojima se promovira zdrav način života u vidu sportskih grupa. Grupe su formirane prema interesima učenika iz slijedećih sportova: rukomet, košarka, nogomet, stolni tenis, odbojka i cross.

Profesorica Milić je I osmislila „VJEŽBE ZA LUMBALNI DIO KRALJEŽNICE“ kako bi educirala i upoznala učenike o prevencij nastanka nekih bolesti kralježnice (lordoze, skifoze i spandiloze). Cilj je izvoditi nekoliko elementarnih vježbi u cilju jačanja leđa i lumbalnog dijela kralježnice a način realizacije je na satovima TZK.

U školskoj godini 2018/19. nastavljena je realizacija aktivnosti na Projektu ZDRAVO, promociji bezalkoholnih navika kod mladih, koju vodi školska pedagoginja Jadranka Krklec. Cilj projekta je pridonijeti smanjenju eksperimentiranja mladih srednjoškolske dobi s alkoholom i promovirati među njima zdravstveno-preventivnu vrijednost bezalkoholnih navika. U projekt je uključeni i rad s roditeljima u smislu informiranja i educiranja roditelja za pružanje potpore mladima u razvijanju zdravih životnih navika.

Uz navedene ciljeve Projektom se potiče volonterstvo među mladima, jačajući vrijednosti solidarnosti i međusobne podrške. Model rada koji se primjenjuje u realizaciji aktivnosti je vršnjačka edukacija. Za vršnjačke edukatore u ovoj godini prijavilo se je 5. učenika završnih razreda koji su tijekom prvog polugodišta kroz dva modula prisustvovali predavanjima i radionicama o štetnosti alkohola na zdravlje i razvoj mladih osoba , o utjecaju alkohola na rizično ponašanje mladih,obitelj i sigurnost u prometu. Projekt se nastavlja i u drugom polugodištu.

Tijekom cijelog polugodišta je ostvarena kontinuirana suradnja s ustanovama (Centrom prevencija ovisnosti KZŽ, Centrima za soc. skrb, Policijskom upravom KZŽ, liječnicom školske medicine).

Značajan angažman u 1. polugodištu uložen je u zdravstveno zbrinjavanje učenika. Tako je zdravstveno zbrinuto 108 učenika.

Zdravstvena edukacija učenika provodi se prema planu i programu zdravstvenog odgoja u sklopu satova razredne zajednice.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

 RAVNATELJICA:

 Draženka Jurec,prof.

Zabok, 21.12.2018.